1            ELŐTERJESZTÉS – 2.2.
Nagymaros Város Önkormányzatának az Önkormányzat Szervezeti és 
Működési Szabályzatáról szóló 7/2024. (X.09.) számú önkormányzati rendelete alapján 
 
 
	A napirendet tárgyaló ülés dátuma: 
	2026. szeptember 29. 

	A napirendet tárgyaló ülés: 
	Képviselő-testület 

	Az előterjesztést készítette: 
	aljegyző 

	Előterjesztő: 
	polgármester 

	A napirendet tárgyaló ülés típusa-1: 
	nyílt / zárt 

	A napirendet tárgyaló ülés típusa-2: 
	rendes / rendkívüli 

	A határozat elfogadásához szükséges többség típusa: 
	egyszerű / minősített 

	A szavazás módja: 
	nyílt / titkos 
 


A tárgyalandó témakör:  A közmeghallgatás időpontjának meghatározása 
 
A TÁRGYALANDÓ TÉMAKÖR TÁRGYILAGOS ÉS TÉNYSZERŰ BEMUTATÁSA 
 
A közmeghallgatás időpontjának meghatározása a 2011. évi CLXXXIX.   törvény Magyarország helyi önkormányzatairól szóló törvény (a továbbiakban: Mötv.) 54. §. szerint a Képviselő-testület feladat- és hatásköre. 
 
Az Mötv. 54.§.  valamint az Önkormányzat 7/2024. (X.09.) számú Szervezeti és Működési Szabályzat (a továbbiakban: SzMSZ) 35.§. szerint a közmeghallgatás időpontját az Önkormányzat lapjában, a meghívót az Önkormányzat honlapján, a Polgármesteri Hivatal hirdetőtábláján és a közterületi hirdetőtáblákon legalább a közmeghallgatás időpontja előtt 8 nappal megelőzően közzé kell tenni, illetve évente legalább egy közmeghallgatást kötelező tartani. 
 
A 2026. évi munkaterv szerint Nagymaros Város Önkormányzata Képviselő-testülete szeptember végi ülésén határozza meg a közmeghallgatás időpontját.

Nagymaros Város Önkormányzata Képviselő-testületének 7/2024. (X.9.) számú önkormányzati rendelete
 a Szervezeti és Működési Szabályzatról 
22. Közmeghallgatás, lakossági fórum
35. §
(1) A képviselő-testület évente legalább egy alkalommal közmeghallgatást tart.
(2) A közmeghallgatás rendkívüli képviselő-testületi ülésnek minősül, a határozatképességre, a napirend elfogadására és a tárgyalásra a képviselő-testület ülésére vonatkozó szabályokat kell alkalmazni.
(3) A képviselő-testület az éves rendes közmeghallgatást az éves munkatervében meghatározott időpontban tartja.
(4) A közmeghallgatást a polgármester hívja össze. A közmeghallgatás időpontját az önkormányzat lapjában, a meghívót az önkormányzat honlapján, a polgármesteri hivatal hirdetőtábláján és a közterületi hirdetőtáblákon a közmeghallgatás időpontját legalább 8 nappal megelőzően közzé kell tenni.
(5) A közmeghallgatáson a napirend elfogadása után a polgármester maximum 45 percben beszámol az önkormányzat tárgyévi gazdálkodásáról, a beszedett helyi adó- és egyéb saját bevételekről és a folyamatban lévő fejlesztésekről, pályázatokról.
(6) A polgármester beszámolóját követően a megjelentek kérdéseket, észrevételeket tehetnek fel. A kérdésekre, észrevételekre a közmeghallgatáson, vagy amennyiben az a helyszínen nem lehetséges 15 napon belül írásban választ kell adni. A lakosság szélesebb körét érintő kérdésekről az önkormányzat honlapján és a helyi sajtóban tájékoztatást kell adni.
 


HATÁROZATI JAVASLAT 
 
Nagymaros Város Önkormányzata
Képviselő-testületének 
__/2026 (IX.__.) határozata

a közmeghallgatás időpontjának meghatározásáról

Nagymaros Város Önkormányzatának Képviselő-testülete 

2026. év november hónap 26. napján 18.00. órakor közmeghallgatást tart.

A közmeghallgatás helyszíne:  Művelődési Ház

Felkéri a polgármestert a szükséges intézkedések megtételére.
 
Határidő: azonnal 
Felelős : polgármester 
 
 
Nagymaros, 2026. szeptember 15. 	Petrovics László  s.k.       polgármester 

